પોરબંદર : પોરબંદર રાજકોટ હાઈવે પર નવા એરપોર્ટની સામેના ભાગે આવેલા ફ્લાય ઓવરબ્રિજ પર સવારના સમયે અજાણ્યા વાહનહડફેટે રાષ્ટ્રીય પક્ષી મોરનું મોત નિપજતા પક્ષીપ્રેમીઓમાં રોષની લાગણી ફેલાઈ છે. વનવિભાગે મોરના મૃતદેહને કબ્જે કરી આગળની કાર્યવાહી હાથ ધરી છે. પોરબંદર રાજકોટ હાઈવે પર નવા એરપોર્ટ સામે બપોરના સમયે કોઈ અજાણ્યા વાહનની હડફેટે આવી જતા રાષ્ટ્રીય પક્ષી મોરનું ઘટના સ્થળે મોત નીપજ્યું હતું. મોરનો મૃતદેહ હાઈવે પર વચ્ચે પડયો હોવનાથી તેના પરથી અન્ય વાહનો પણ પસાર થતા હતાં. આથી અહીંથી પસાર થઈ રહેલા રાજુ વારા નામના પક્ષીપ્રેમી યુવાને અન્ય યુવાનોની મદદથી મોરના મૃતદેહને ત્યાંથી ખસેડી અને રસ્તાની સાઈડમાં મુકી દીધો હતો. તેમજ તેના પર રૂમાલ ઢાંકીના આ અંગે વનવિભાગને જાણ કરાઈ હતી. આથી વનવિભાગે મોરના મૃતદેહનો કબ્જો લઈ આગળની કાર્યવાહી હાથ ધરી હતી. નીચે આપેલી લીંક પર ક્લિક કરીને જોડાઓ સંદેશ ન્યૂઝ સાથે.